Auditor's report — MOSHI, period 2022 (audited, opinion: unqualified)
Auditor firm: PwC
Signing partner: สุขุมาภรณ์  วงศ์อริยาพร

บริษัท โมชิ โมชิ รีเทล คอร์ปอเรชั่น จํากัด (มหาชน)

(เดิมชื่อ บริษัท โมชิ โมชิ เจแปน จำกัด)

งบการเงิน

วันที่ 31 ธันวาคม พ.ศ. 2565

รายงานของผู้สอบบัญชีรับอนุญาต

เสนอ ผู้ถือหุ้นของบริษัท โมชิ โมชิ รีเทล คอร์ปอเรชั่น จำกัด (มหาชน)

(เดิมชื่อ บริษัท โมชิ โมชิ เจแปน จำกัด)

ความเห็น

ข้าพเจ้าเห็นว่า งบการเงินแสดงฐานะการเงินของบริษัท โมชิ โมชิ รีเทล คอร์ปอเรชั่น จำกัด (มหาชน) (บริษัท) 
ณ วันที่ 31 ธันวาคม พ.ศ. 2565 และผลการดำเนินงาน รวมถึงกระแสเงินสดสำหรับปีสิ้นสุดวันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินของบริษัทประกอบด้วย

งบแสดงฐานะการเงิน ณ วันที่ 31 ธันวาคม พ.ศ. 2565

งบกำไรขาดทุนเบ็ดเสร็จสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของสำหรับปีสิ้นสุดวันเดียวกัน

งบกระแสเงินสดสำหรับปีสิ้นสุดวันเดียวกัน และ

หมายเหตุประกอบงบการเงินซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินในรายงานของข้าพเจ้า ข้าพเจ้ามีความเป็นอิสระ
จากบริษัทตามข้อประมวลจรรยาบรรณของผู้ประกอบวิชาชีพบัญชีรวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงิน และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึง
งบการเงินและรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงิน หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของผู้สอบบัญชีต่อการตรวจสอบงบการเงิน

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่น
ในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงิน ไม่ว่า
จะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยง
ที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน 
การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้บริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินโดยรวม รวมถึงการเปิดเผยข้อมูลว่างบการเงินแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายใน หากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้
เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบ
งบการเงินในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าวหรือในสถานการณ์ที่ยาก
ที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

สุขุมาภรณ์  วงศ์อริยาพร

ผู้สอบบัญชีรับอนุญาตเลขที่ 4843

กรุงเทพมหานคร

27 กุมภาพันธ์ พ.ศ. 2566

| เรื่องสำคัญในการตรวจสอบ | วิธีการตรวจสอบ |

| สินทรัพย์สิทธิการใช้ และหนี้สินตามสัญญาเช่า (หมายเหตุข้อที่ 17 และ 22.3) |  |

| ณ วันที่ 31 ธันวาคม พ.ศ. 2565 บริษัทรับรู้สินทรัพย์สิทธิการใช้ และหนี้สินตามสัญญาเช่า จำนวน 747.45 ล้านบาท และ 776.59 ล้านบาท ตามลำดับ สินทรัพย์สิทธิการใช้คิดเป็น ร้อยละ 26.68 ของสินทรัพย์รวม และหนี้สินตามสัญญาเช่า คิดเป็นร้อยละ 65.20 ของหนี้สินรวมที่แสดงใน งบการเงิน สินทรัพย์สิทธิการใช้ และหนี้สินตามสัญญาเช่า ส่วนใหญ่เกิดจากสัญญาเช่าพื้นที่ในห้างสรรพสินค้าและพื้นที่ในอาคารเพื่อเป็นสถานที่สำหรับจำหน่ายสินค้า การวัดมูลค่าเริ่มแรกของสินทรัพย์สิทธิการใช้และหนี้สินตามสัญญาเช่ามีการใช้ดุลยพินิจที่สำคัญของผู้บริหารในการกำหนดข้อสมมติฐาน และการประมาณการ เช่น การใช้อัตราคิดลด การพิจารณาต่ออายุสัญญาเช่า ดังนั้นเรื่องดังกล่าวจึงถูกพิจารณาเป็นเรื่องสำคัญในการตรวจสอบ | ข้าพเจ้าได้ปฏิบัติงานตามวิธีการดังต่อไปนี้ : อ่านสัญญาเช่าและสอบถามผู้บริหารเพื่อทำความเข้าใจเกี่ยวกับการระบุสัญญาเช่าของบริษัท การรับรู้มูลค่าเริ่มแรกของสินทรัพย์สิทธิการใช้ และหนี้สินตามสัญญาเช่า รวมถึงประเมินว่าวิธีการของบริษัทเป็นไปตามมาตรฐานรายงานทางการเงิน ฉบับที่ 16 เรื่อง สัญญาเช่า ทดสอบความครบถ้วนของสัญญาเช่าที่นำมาใช้ในการคำนวณมูลค่าสินทรัพย์สิทธิการใช้ และหนี้สินตามสัญญาเช่าโดยการเลือกทดสอบสัญญาเช่า และเปรียบเทียบข้อมูลในสัญญาเช่ากับข้อมูลที่จะนำมาใช้ในการคำนวณ และเลือกข้อมูลที่ระบุในการคำนวณเปรียบเทียบกับข้อมูลที่ระบุในสัญญาเช่า กระทบยอดสินทรัพย์สิทธิการใช้ และหนี้สินตามสัญญาเช่า ณ วันที่ 31 ธันวาคม พ.ศ. 2565 โดยการกระทบยอดยกมากับ รายการที่มีการเปลี่ยนแปลงในระหว่างปี ขอรายละเอียดการคำนวณมูลค่าสินทรัพย์สิทธิการใช้ และมูลค่าหนี้สินตามสัญญาเช่า และเลือกตัวอย่างสัญญาเช่าเพื่อทดสอบการเปลี่ยนแปลงในระหว่างปีเกี่ยวกับสัญญาใหม่ สัญญาที่มีการเปลี่ยนแปลง  การต่ออายุสัญญา การคำนวณค่าเสื่อมราคาและดอกเบี้ยจ่าย และการจ่ายชำระหนี้สินตามสัญญาเช่า รวมถึงทดสอบการคำนวณมูลค่าสินทรัพย์สิทธิการใช้ และมูลค่าหนี้สินตามสัญญาเช่า ณ วันที่ 31 ธันวาคม พ.ศ. 2565  ประเมินความสมเหตุสมผลของการพิจารณาต่ออายุสัญญาเช่าเพิ่มเติมจากอายุสัญญาเช่าตามที่ระบุในสัญญาที่ใช้ในการคำนวณมูลค่าเริ่มแรกของสินทรัพย์สิทธิการใช้ และหนี้สินตามสัญญาเช่า |

|  |  |

|  | ประเมินผลกระทบของการเปลี่ยนแปลงสัญญาเช่า  ที่ใช้ในการคำนวณมูลค่าสินทรัพย์สิทธิการใช้ และหนี้สินตามสัญญาเช่า และทดสอบการคำนวณ สอบถามผู้บริหารเกี่ยวกับหลักเกณฑ์การกำหนดอัตราคิดลด และประเมินถึงความเหมาะสมของอัตราคิดลดที่นำมาใช้ในการวัดมูลค่าหนี้สินตามสัญญาเช่า โดยพิจารณาข้อมูลที่ใช้อ้างอิง และความสอดคล้องกับสัญญาเช่า  จากวิธีการตรวจสอบข้างต้น การรับรู้สินทรัพย์สิทธิการใช้ และหนี้สินตามสัญญาเช่า รวมถึงข้อสมมติฐานที่ข้าพเจ้าประเมินข้างต้นเป็นไปอย่างเหมาะสม ตามข้อมูลและหลักฐานที่มาสนับสนุน |

|  |  |